作者：程东湾
词牌/韵律：沁园春

paragraphs: 毓德婺虚，联辉魁宿，天启儒英。
正仲春蓂阶，三留叶秀，晓来蓬矢，六挂门荣。
星昴诞萧，神嵩降甫，怎似今朝记始生。
当此际，有满城和气，万井欢声。
龚黄政事勋名。
镜里文书吏胆惊。
况百年经界，于今修复，四贤道学，至此彰明。
月对艳阳，日逢初度，紫诏行催觐玉京。
黄堂上、寿觞称处，介福邦民。